S&P Global Ratings

**S&P Global Ratings** (oldin **Standard & Poor’s**, qisqacha **S&P** nomi bilan tanilgan) — AQShdagi kredit reyting agentligi boʻlib, S&P Global korporatsiyasi tarkibiga kiradi. Agentlik aksiyalar, obligatsiyalar va xomashyo bozorlari boʻyicha moliyaviy tahlillar va tadqiqotlar eʼlon qiladi. S&P — Moody’s Ratings va Fitch Ratings bilan bir qatorda „Katta uchlik“ reyting agentliklarining eng kattasi hisoblanadi. Agentlikning bosh ofisi Nyu-York shahrining Manxetten tumanidagi 55 Water Street manzilida joylashgan.

## Korporatsiya tarixi

Kompaniyaning tarixi 1860-yilga borib taqaladi, oʻshanda Henry Varnum Poor tomonidan „*History of Railroads and Canals in the United States*“ („AQShdagi temir yoʻllar va kanallar tarixi“) nomli kitob nashr etilgan. Ushbu asarda AQSh temir yoʻl kompaniyalarining moliyaviy va operatsion holati haqida batafsil maʼlumotlar jamlangan edi.

1868-yilda Henry Varnum Poor oʻgʻli Henry William Poor bilan birgalikda **H. V. and H. W. Poor Co.** kompaniyasini tashkil etdi va har yili yangilanadigan ikkita nufuzli qoʻllanmani chop eta boshladi: „*[[Poor’s Manual of the Railroads of the United States]]“* va „*Poor’s Directory of Railway Officials“**.*

1906-yilda Luther Lee Blake temir yoʻl kompaniyalaridan tashqari boshqa korxonalar haqida moliyaviy maʼlumot taqdim etish maqsadida **Standard Statistics Bureau**ni tashkil etdi. Yillik kitob nashr etish oʻrniga, Standard Statisticskompaniyasi 5×7 dyuymli kartochkalardan foydalanib, maʼlumotlarni tez-tez yangilash imkonini yaratgan.

1941-yilda Paul Talbot Babson Poor’s Publishing kompaniyasini sotib olib, uni Standard Statistics bilan birlashtirdi. Shu tariqa S**tandard & Poor’s Corporation** tashkil topdi. 1966-yilda kompaniya The McGraw-Hill Companies tomonidan xarid qilinib, McGraw-Hillning moliyaviy axborot xizmatlari sohasiga kirib kelishini taʼminladi.

## Kredit reytinglari
Kredit reyting agentligi (CRA) sifatida kompaniya davlat va xususiy korxonalar, shuningdek, hukumatlar, davlat agentliklari va shaharlar kabi ommaviy qarzdorlarning qarz majburiyatlariga kredit reytinglari beradi. U AQSh Qimmatli qogʻozlar va birjalar komissiyasi (*U. S. Securities and Exchange Commission*) tomonidan milliy tan olingan statistik reyting tashkiloti (NRSRO) sifatida tasdiqlangan bir nechta kredit reyting agentliklaridan biridir.
### Uzoq muddatli kredit reytinglari

S&P qarz oluvchilarni AAA dan D gacha boʻlgan shkala (reyting darajalari) boʻyicha baholaydi. AA va CCC oraligʻidagi har bir daraja uchun oraliq reytinglar ham qoʻllaniladi (masalan, BBB+, BBB va BBB−). Baʼzi qarz oluvchilar yoki ularning chiqarilgan obligatsiyalari uchun kompaniya „kredit kuzatuvi“ (*credit watch*) deb ataluvchi qoʻshimcha yoʻriqnomani ham beradi. Bu yoʻriqnoma reytingning oshirilishi (musbat), pasaytirilishi (salbiy) yoki barqaror qolish ehtimolini koʻrsatadi.

**Investitsiya darajasi**

* **AAA**: Ushbu reytingga ega qarz oluvchi oʻz moliyaviy majburiyatlarini bajarish boʻyicha juda kuchli qobiliyatga ega hisoblanadi. „AAA“ – bu Standard & Poor’s tomonidan beriladigan eng yuqori emitent kredit reytingidir.
* **AA**: Ushbu reytingga ega qarz oluvchi oʻz moliyaviy majburiyatlarini bajarish boʻyicha juda kuchli qobiliyatga ega. U eng yuqori reytingga ega qarz oluvchilardan faqat kichik darajada farq qiladi. Quyidagilarni oʻz ichiga oladi:
** **AA+**: Moody’s tizimidagi **Aa1** reytingiga teng – yuqori sifatli, juda past kredit xavfiga ega, biroq uzoq muddatli tavakkalchiliklarga nisbatan biroz sezuvchanroq.
** **AA**: **Aa2** reytingiga teng.
** **AA−**: **Aa3** reytingiga teng.

**A**: Ushbu reytingga ega qarz oluvchi (*obligor*) oʻz moliyaviy majburiyatlarini bajarish boʻyicha kuchli qobiliyatga ega, biroq yuqoriroq reytingdagi qarz oluvchilarga nisbatan iqtisodiy sharoitlar va holat oʻzgarishlarining salbiy taʼsiriga biroz koʻproq moyil hisoblanadi.
** **A+**: **A1** reytingiga teng.
** **A**: **A2** reytingiga teng.

## Manbalar

## Havolalar
* 
* S&P Global Ratings
* S&P Dow Jones Indices
* Intro to Credit Ratings – Standard & Poor’s
* History of Standard & Poor’s